Lolland-Falsters Stifts-Tidende, 1838-07-10
Fædrelandet. J Stændernes Møde den 19de f. M. bleve Sagerne angaaende Udkast til en Anordning hvorved Frd. 26 October 1804 og Pl. 14 December f. A., som angaaer Gjældsforpligtelser, som indgaaes af Umyndige og Mindreaarige, forandres samt Udkast til en Placat indeholdende nærmere Bestemmelser om Omløben med Varer foretagne til endelig Behandling. Derpaa oplæste Landvæsenscommissair Wulff et Forslag om Consumtionens Ophævelse, der fornemmelig gik ud paa: a) Om ei Jndførselsconsumtionen samt Formalingsafgifterne af Korn til Meel og Gryn, samt til Øl og Eddike, imod en directe Afgift maatte være at ophæve over hele Riget, enten efter de fra Forsamlingen opgivne Forslag eller efter andre Hans Majestæts Bestemmelser, b) Om ikkun Forandring var at foretage med de mindre Byer, og Hovedstaden skulde vedblive at svare Consumtionen, da Besvigelser derei lettelig kunde finde Sted, og en saa betydelig Sum, fordeelt paa Folkemængden, vanskelig vilde være at inddrive; eller og c) Om Forandringen blot maatte paabegyndes for Nørre-Jylland, hvorsamme lettest vilde være at indføre og meest af anførte Aarsager maatte ønskes, d) At hvis Hs. Maj. allernaadigst maatte finde for godt at bifalde Forsamlingens allerunderdanigste Jndstilling, Afgiften af Brænderierne da maatte lægges paa Kjedelrummet; og endelig e) At en betydelig Deel af Consumtions-Underbetientene i alle Kjøbstæder, hvor den attraaede Forandring maatte vorde indført, maatte afgaae, ci til Lettelse for Afgiftsyderne, men til Fordeel for de kongelige Jntrader. Efterat dette Forslag var understøttet af flere Talere, blev det med 37 Stemmer mod 6 bestemt at det nærmere skulde prøves af en Committee, men Valget af denne udsat indtil videre. J Mødet den 21de blev Sagen angaaende Udkast til en Anordning indeholdende Bestemmelser til Conservation af Skjøde= og Panteprotocoller m.m. i mødende Ulykkestilfælde foreløbigen discuteret, hvorefter Landvæsenscommissair Wulff oplæste et Forslag om Brænderiernes Frigivelse. Efterat den kongelige Commissarius havde yttret sig mod dette Forslag, blev det med 43 Stemmer mod 3 besluttet at det skulde prøves af en Committee, hvorefter Møller Tøstesen ligeledes oplæste et Forslag om Brænderiernes Frigivelse, der med 30 Stemmer mod 16 blev bestemt at skulde overdrages til en Committee. For samtlige tre Forslag blev derefter udnævnt een Committee bestaaende Etatsraad Brink=Seidelin, Procurator Juel, Proprietair Dalsgaard, Procurator Seidelin og Tobaksfabriqueur Funder. Landvæsenscommissair Wulff oplæste derefter et Forslag om at Kongeriget Danmark maatte erholde samme Toldlovgivning som Hertugdømmene Slesvig og Holsteen, men dette Forslag blev, efterat flere havde talt derimod, uagtet de vel erkjendte det Gavnlige deri med 34 Stemmer mod 11, forkastet. J Mødet den 23de meddeelte Commissarius Kongens Svar paa Stændernes Yttringer i Anledning af den 20de Juni, hvorefter Præsidenten bekjendtgjorde at 6 Andragender om Brænderiernes Frigivelse vare indkomne, hvilke bleve overleverede til den i denne Anledning nedsatte Committee. Et af Procurator Seidelin indgivet Andragende fra Secretair Mørck i Fredericia om Jndførelsen af kongelige Vare=Lotterier, og et andet Andragende fra nogle Beboere i Gjerding og Holsted Sogne og Ræves Udryddelse, bleve overleverede til Committeerne, der ere nedsatte i Tallotteriesagen og Jagtsagen. Petitionscommitteens Referent foredrog derpaa 10 forskjellige Andragender, hvoraf kun 2de angaaende Brænderiernes Frigivelse bleve overleverede den derom nedsatte Committee, hvorimod de andre bleve henlagte. Justitsraad Fielstrup oplæste derpaa et Forslag om Forbedring i Districtlægernes Kaar, hvori han androg paa at, Physicaterne skulde gaae ind og Districtlægerne herefter lønnes af den Gage, der nu er tilstaaet Physici, mod tillige at varetage disses Forretninger. Efterat saavel Etatsraad Brink=Seidelin som den kongelige Commissarius havde yttret sig mod Forslaget, blev det med 33 Stemmer mod 11, forkastet. Da Commissarius ikke med Bestemthed kunde sige om Udkastet til en ny Veianordning vilde blive fremlagt i denne Session, oplæste Procurator Sørensen sit Forslag om at Eierne af Hovedgaardstaxts-Hartkorn maatte deeltage i Veiarbeide paa Biveiene, men efterat flere havde yttret den Formening, at dette Andragende sikkert vilde blive taget under Overveielse ved Udarbeidelsen af den nye Veianordning, der ventes Stænderne forelagt, fandt man det upassende nu at indgaae med nogen Petition i denne Anledning, hvorfor Sagen med 43 Stemmer mod 1 blev forkastet. Kammerjunker Mylius oplæste derefter sit fra den 2den Juni udsatte Forslag om nogle Foranstaltninger i Henseende til Viborg Snapsting, der gik ud paa at samtlige Rets skrivere i Jylland skulde indfinde sig i Viborg med deres Panteprotocoller de 8 sidste Dage af Snapstingstiden. Saavel Commissarius som flere Talere yttrede sig mod Forslaget, fordi de meente at det, at Skriverne mødte ved Snapstinget, ikke vilde være tilstrækkeligt til at kalde Pengemændene, derhen, og at desuden et blot Forsøg vilde være forbunden med Omkostninger, som maatte udredes af dem, der ingen Fordeel havde af Jndretningen.